हृद्रोध
हृद्रोध या हार्ट ब्लॉक (heart block / एचबी) शरीर के प्राकृतिक गतिचालक (पेसमेकर) में खराबी के कारण हृदय की लय में आयी विसंगति है। यह हृदय के विद्युत चालन प्रणाली में एक अवरोध आ जाने के कारण होता है। कभी-कभी यह विकार वंशानुगत हो सकता है। यद्यपि नाम से यह एक गंभीर समस्या लगता है किन्तु कुछ मामलों में हृद्रोध के कोई लक्षण ही प्रकट नहीं होते। कुछ मामलों में कभी-कभी हृदय की धड़कन बीच-बीच में छूट सकती है जो हल्के सिरदर्द, बेहोशी और धड़कन बढ़ने का कारण बन सकती है। ऐसी स्थिति में कृत्रिम पेसमेकर के प्रत्यारोपण की आवश्यकता हो सकती है।